CELEX: 32017R1499
Language: hr
Date: 2017-06-02 00:00:00
Title: Delegirana uredba Komisije (EU) 2017/1499 оd 2. lipnja 2017. o izmjeni priloga I. i II. Uredbi (EU) br. 510/2011 Europskog parlamenta i Vijeća u svrhu njihove prilagodbe promjeni regulatornog ispitnog postupka za mjerenje CO2 iz lakih gospodarskih vozila (Tekst značajan za EGP. )

25.8.2017   
               
               
                  HR
               
               
                  Službeni list Europske unije
               
               
                  L 219/1
               
            DELEGIRANA UREDBA KOMISIJE (EU) 2017/1499
      оd 2. lipnja 2017.
      o izmjeni priloga I. i II. Uredbi (EU) br. 510/2011 Europskog parlamenta i Vijeća u svrhu njihove prilagodbe promjeni regulatornog ispitnog postupka za mjerenje CO2 iz lakih gospodarskih vozila
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio Unijina integriranog pristupa smanjivanju emisija CO2 iz osobnih i lakih gospodarskih vozila (1), a posebno njezin članak 8. stavak 9. i članak 13. stavak 6. četvrti podstavak,
      budući da:
      
                  (1)
               
               
                  S učinkom od 1. rujna 2017. novim regulatornim ispitnim postupkom za mjerenje emisija CO2 i potrošnje goriva lakih vozila, Globalno usklađenim ispitnim postupkom za laka vozila (WLTP), propisanim u Uredbi Komisije (EU) 2017/1151 (2), zamijenit će se Novi europski vozni ciklus (NEDC), koji se trenutačno koristi u skladu s Uredbom Komisije (EZ) br. 692/2008 (3). Očekuje se da će se WLTP-om dobiti vrijednosti emisija CO2 i potrošnje goriva koje više odgovaraju stvarnim uvjetima vožnje.
               
            
                  (2)
               
               
                  Kako bi se uzela u obzir razlika u razini emisija CO2 izmjerenih postojećim postupkom, NEDC-om, i novim postupkom, WLTP-om, Provedbenom uredbom Komisije (EU) 2017/1153 (4) uvedena je metodologija za utvrđivanje korelacije tih vrijednosti.
               
            
                  (3)
               
               
                  Korelacijsku se metodologiju mora upotrebljavati tijekom postupnog uvođenja WLTP-a, do kraja 2020., kako bi se osiguralo da se tijekom tog razdoblja sukladnost proizvođača s ciljanim vrijednostima emisija CO2 može provjeravati na temelju vrijednosti emisija prema NEDC-u. U skladu s tim ciljane vrijednosti specifičnih emisija CO2 na temelju WLTP-a trebale bi se primjenjivati s učinkom od kalendarske godine 2021.
               
            
                  (4)
               
               
                  Tijekom 2020. emisije CO2 svih novih registriranih vozila moraju se utvrđivati na temelju i NEDC-a i WLTP-a u skladu s korelacijskom metodologijom. Praćenjem obiju vrijednosti CO2 trebali bi se dobiti pouzdani skupovi podataka za uspoređivanje razina emisija iz ta dva ispitna postupka. Na temelju tih skupova podataka trebalo bi biti moguće odrediti ciljane vrijednosti specifičnih emisija na temelju WLTP-a koje bi po strogosti bile usporedive s onima utvrđenima na temelju mjerenja NEDC-om u skladu sa zahtjevom iz članka 13. stavka 6. Uredbe (EU) br. 510/2011.
               
            
                  (5)
               
               
                  Kako bi se utvrdila ciljana vrijednost specifičnih emisija za nekog proizvođača za 2021., prosječne emisije CO2 prema WLTP-u novih lakih gospodarskih vozila registriranih 2020. trebale bi se koristiti kao referentna vrijednost. Ciljana vrijednost specifičnih emisija trebala bi se odrediti smanjivanjem ili povećavanjem referentne vrijednosti u skladu s proizvođačevom uspješnosti u postizanju svoje ciljane vrijednosti na temelju NEDC-a u 2020.
               
            
                  (6)
               
               
                  Kako bi se osiguralo da ciljane vrijednosti specifičnih emisija na temelju WLTP-a ostanu usporedive tijekom duljeg vremena, trebalo bi uzimati u obzir godišnje promjene u prosječnoj masi proizvođačeva voznog parka.
               
            
                  (7)
               
               
                  Detaljnim podacima koji će se morati pratiti nakon uvođenja WLTP-a trebalo bi dodati nove parametre. U okviru WLTP-a vrijednosti emisija CO2 morat će se izračunavati uz uzimanje u obzir specifične konfiguracije svakog pojedinog vozila. Kako bi se osiguralo da i proizvođači i Komisija mogu identificirati vozila i djelotvorno provjeriti podatke, praćenje je potrebno temeljiti na identifikacijskim brojevima vozila.
               
            
                  (8)
               
               
                  Priloge I. i II. Uredbi (EU) br. 510/2011 trebalo bi stoga izmijeniti na odgovarajući način,
               
            DONIJELA JE OVU UREDBU:
      Članak 1.
      Prilozi I. i II. Uredbi (EU) br. 510/2011 mijenjaju se u skladu s Prilogom ovoj Uredbi.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. lipnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 145, 31.5.2011., str. 1.
      
      
         (2)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008. (SL L 175, 7.7.2017., str. 1.).
      
         (3)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
      
         (4)  Provedbena uredba Komisije (EU) 2017/1153 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br. 1014/2010 (SL L 175, 7.7.2017., str. 679.).
      
         PRILOG
         Prilozi I. i II. Uredbi (EU) br. 510/2011 mijenjaju se kako slijedi:
         
                     1.
                  
                  
                     U Prilogu I. dodaju se točke 3., 4. i 5.:
                     
                                 „3.
                              
                              
                                 Referentna ciljana vrijednost specifičnih emisija za proizvođača za 2021. izračunava se na sljedeći način:
                                 pri čemu je:
                                 
                                             
                                                
                                          
                                          
                                             prosječna vrijednost specifičnih emisija CO2 u 2020. utvrđena u skladu s Prilogom XXI. Uredbi Komisije (EU) 2017/1151 (*1) bez ušteda CO2 nastalih zbog primjene članka 12. ove Uredbe;
                                          
                                       
                                             
                                                
                                          
                                          
                                             prosječna vrijednost specifičnih emisija CO2 u 2020. utvrđena u skladu s Provedbenom Uredbom Komisije (EU) 2017/1152 (*2) bez ušteda CO2 nastalih zbog primjene članka 12. ove Uredbe;
                                          
                                       
                                             NEDC2020target
                                             
                                          
                                          
                                             ciljana vrijednost specifičnih emisija za 2020. izračunana u skladu s točkom 1. podtočkom (c) ovog Priloga.
                                          
                                       
                           
                                 4.
                              
                              
                                 Počevši s 2021. ciljana vrijednost specifičnih emisija za proizvođača izračunava se na sljedeći način:
                                 ciljana vrijednost specifičnih emisija = WLTPreference target + a [(Mø – M0) – (Mø2020 – M0,2020)]
                                 pri čemu je:
                                 
                                             
                                                WLTPreference target
                                                
                                             
                                          
                                          
                                             ciljana vrijednost specifičnih emisija za 2021. izračunana u skladu s točkom 3.;
                                          
                                       
                                             a
                                          
                                          
                                             prema točki 1. podtočki (c);
                                          
                                       
                                             Mø
                                             
                                          
                                          
                                             prosjek mase (M), kako je definirana u točki 1., novih lakih gospodarskih vozila registriranih u relevantnoj godini u kilogramima (kg);
                                          
                                       
                                             M0
                                             
                                          
                                          
                                             M0, kako je definiran u točki 1. podtočki (c);
                                          
                                       
                                             Mø2020
                                             
                                          
                                          
                                             prosjek mase (M), kako je definirana u točki 1., novih lakih gospodarskih vozila registriranih 2020. u kilogramima (kg);
                                          
                                       
                                             M0,2020
                                             
                                          
                                          
                                             vrijednost M0 primjenjiva u referentnoj godini, 2020.
                                          
                                       
                           
                                 5.
                              
                              
                                 Za proizvođača kojem je odobreno odstupanje za određenu ciljanu vrijednost emisija prema NEDC-u za 2021. ciljana vrijednost odstupanja na temelju WLTP-a izračunava se na sljedeći način:
                                 pri čemu je:
                                 
                                             
                                                
                                          
                                          
                                             
                                                , kako je definiran u točki 3.;
                                          
                                       
                                             
                                                
                                          
                                          
                                             
                                                , kako je definiran u točki 3.;
                                          
                                       
                                             NEDC2021target
                                             
                                          
                                          
                                             ciljana vrijednost specifičnih emisija za 2021. koju je Komisija odobrila u skladu s člankom 11. ove Uredbe.
                                          
                                       
                           
                        (*1)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008. (SL L 175, 7.7.2017., str. 1.)."
						
                     
                        (*2)  Provedbena uredba Komisije (EU) 2017/1152 оd 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka u pogledu lakih gospodarskih vozila i o izmjeni Provedbene uredbe (EU) br. 293/2012 (SL L 175, 7.7.2017., str. 644.)”."
						
                  
               
                     2.
                  
                  
                     Prilog II. mijenja se kako slijedi:
                     
                                 (a)
                              
                              
                                 u dijelu A točka 1.1. mijenja se kako slijedi:
                                 
                                             i.
                                          
                                          
                                             prvi podstavak mijenja se kako slijedi:
                                             
                                                         —
                                                      
                                                      
                                                         u točkama (g) i (n) dodaju se sljedeće riječi:
                                                         
                                                            „(NEDC i WLTP)”;
                                                         
                                                      
                                                   
                                                         —
                                                      
                                                      
                                                         dodaju se sljedeće točke:
                                                         
                                                                     „(p)
                                                                  
                                                                  
                                                                     ispitna masa u WLTP-u;
                                                                  
                                                               
                                                                     (q)
                                                                  
                                                                  
                                                                     faktori odstupanja i verifikacije iz točke 3.2.8. Priloga I. Provedbene uredbe (EU) 2017/1152;
                                                                  
                                                               
                                                                     (r)
                                                                  
                                                                  
                                                                     identifikacijski broj porodice vozila utvrđen u skladu s točkom 5.0. Priloga XXI. Uredbi (EU) 2017/1151”;
                                                                  
                                                               
                                                   
                                       
                                             ii.
                                          
                                          
                                             dodaje se sljedeći podstavak:
                                             „Za kalendarsku godinu 2017. podaci iz točke (g), u pogledu vrijednosti emisija CO2 prema WLTP-u, i u točki (n), u pogledu uštede prema WLTP-u zbog ekoinovacija, te podaci iz točaka (p) i (r) mogu se dostaviti na dobrovoljnoj osnovi.
                                             Počevši s kalendarskom godinom 2018., države članice moraju staviti Komisiji na raspolaganje, u skladu s člankom 8., sve parametre navedene u ovoj točki u formatu utvrđenom u dijelu C odjeljka 2. ovog Priloga.”;
                                          
                                       
                           
                                 (b)
                              
                              
                                 u dijelu C odjeljku 2. tablica naslova 'Detaljni podaci o praćenju — obrazac za jedno vozilo' mijenja se kako slijedi:
                                 
                                             i.
                                          
                                          
                                             stavka (g) zamjenjuje se sljedećim:
                                             
                                                         „(g)
                                                      
                                                      
                                                         specifične emisije CO2 (kombinirane)
                                                         vrijednost prema NEDC-u
                                                      
                                                   
                                                         specifične emisije CO2 (kombinirane)
                                                         vrijednost prema WLTP-u (od 2018.)”;
                                                      
                                                   
                                       
                                             ii.
                                          
                                          
                                             stavka (n) zamjenjuje se sljedećim:
                                             
                                                         „(n)
                                                      
                                                      
                                                         Oznaka ekoinovacija
                                                      
                                                   
                                                         Ukupne uštede emisija CO2 prema NEDC-u zbog ekoinovacija
                                                      
                                                   
                                                         Ukupne uštede emisija CO2 prema WLTP-u zbog ekoinovacija (od 2018.)”;
                                                      
                                                   
                                       
                                             iii.
                                          
                                          
                                             iza stavke (o) umeću se stavke (p), (q) i (r):
                                             
                                                         „(p)
                                                      
                                                      
                                                         ispitna masa u WLTP-u
                                                      
                                                   
                                                         (q)
                                                      
                                                      
                                                         faktor odstupanja De (ako postoji)
                                                      
                                                   
                                                         faktor verifikacije (ako postoji)
                                                      
                                                   
                                                         (r)
                                                      
                                                      
                                                         identifikacijski broj porodice vozila”;
                                                      
                                                   
                                       
                                             iv.
                                          
                                          
                                             u napomeni 1. briše se druga rečenica.